মেঘের রাজ্য ভ্রমন – TRAVELERS OF BANGLADESH
মেঘের রাজ্য ভ্রমন
চেরাপুঞ্জি ভ্রমন, মেঘালয়, মেঘের রাজ্য, শিলং
ঘুরে এলাম সেন্টমার্টিন
শান্ত সুন্দর দেশ ভুটান (পর্ব এক)
মেঘের রাজ্য মেঘালয়, শিলং,চেরাপুঞ্জি ভ্রমন।
মেঘ, বৃষ্টি, পাহাড়, ঝর্ণা, আঁকা বাঁকা রাস্তা, আহ কি অদ্ভুদ অনুভু‌তি!
* মেঘ, পাহাড় ও বিশাল বিশাল ঝর্না মিলে অপরূপ সৌন্দর্য্যের লীলাভূমি মেঘালয় রাজ্য। অপার সৌন্দর্য্যে মুগ্ধ হয়েই শিলংকে ব্রিটিশরা নাম দিয়েছিলো প্রাচ্যের স্কটল্যান্ড। বিশ্বের সবচেয়ে বৃষ্টিপ্রবন এলাকা চেরাপুঞ্জি্, এশিয়ার সবথেকে পরিছন্ন গ্রাম মাউলিলং ভিলেজ, জীবন্ত গাছের শিকড় দিয়ে তৈরি লিভিং রুট ব্রিজ, সোনেংপেডেং ও বারাপানি ভ্রমনের ট্যুর নিয়েই বিশেষ আয়োজন। আপনারা যারা পাহাড়, মেঘ, ঝর্না ও উঁচুনিচু পাহাড়ি পথ ভালবাসেন তাদের জন্যই এই ট্যুর। অসংখ্য জানা-অজানা অনেক বিশাল ঝর্নার অপার সৌন্দর্য্যে দেখে আপনি নিশ্চিত মুগ্ধ হবেন। ‌মেঘাল‌য়ের সৌন্দর্য্য লি‌খে বোঝা‌নো সম্ভব নয়। নি‌জের চো‌খে না দেখ‌লে বাস্তবতা কখনই উপল‌ব্ধি করা যা‌বে না।
*‌ ভিসাঃ-
মেঘালয় ভ্রম‌নের জন্য ডাউ‌কি পো‌র্টের ভিসা থাক‌তে হ‌বে। অন্য পোর্টের ভিসাধারীরা প্র‌সে‌সিং ক‌রে ডাউ‌কি পোর্ট এ‌ন্ট্রি ক‌রে নি‌তে পার‌বেন।
* ট্রা‌ভেল ট্যাক্সঃ-
* হ‌রিদাশপুর বর্ডা‌রের মত ডাউ‌কিতে ট্রা‌ভেল ট্যাক্স দেওয়ার সুব্যবস্থা না থাকায় আ‌গে থে‌কেই ট্রা‌ভেল ট্যাক্স কে‌টে নি‌য়ে গে‌লে হয়রা‌নি হ‌তে রেহায় হ‌বে। সোনালী ব্যাং‌কের মতিঝিল শাখার ২৯ নং কাউন্টারে এবং নিউমার্কেট,সদরঘাট,দিলখুসা শাখায়ও জমা দি‌তে পার‌বেন। তাছাড়া সব জেলাগু‌লোর ‌সোনালী ব্যাং‌কের প্রি‌ন্সিপ্যাল শাখাতেও ভ্রমন কর প্রদান করার ব্যবস্থা র‌য়ে‌ছে। ত‌বে ট্রেজা‌রি চালা‌নের মাধ্য‌মে সোনালী ব্যাং‌কের বি‌ভিন্ন শাখায় ‌নি‌র্দিষ্ট কো‌ড নম্বর দি‌য়ে জমা দেওয়া যা‌বে। ট্রা‌ভেল ট্যাক্স কাটার তিন মা‌সের ম‌ধ্যে ভ্রমন করা উ‌চিৎ। বিমান ও রে‌লে ভ্রমন এবং ৫ বছ‌রের নি‌চে বাচ্চা‌দের ক্ষে‌ত্রে ট্রা‌ভেল ট্যাক্স প্র‌যোজ্য নয়।
* সি‌লেট থে‌কে তামা‌বিল/ডাউ‌কি বর্ডারঃ-
* সিলেট বাস টা‌র্মিনালের ঠিক রাস্তার অপরপাশ থেকেই জাফ্লংগামী লোকাল বাসে ভাড়া তামা‌বিল বর্ডার পর্যন্ত ৬০ টাকা। সময় লাগবে আড়াই ঘন্টা। * সোবানীঘাট হ‌তে গেটলক ছা‌ড়ে,এক ঘন্টা পরপর, ভাড়া ১১০/- টাকা। সময় লা‌গে ১ঘন্টা ৪৫ মি‌নিট। প্রথম বাস ছা‌ড়ে সকাল নয়টায়। আর সিএন‌জি রিজার্ভ নি‌লে এক হাজার টাকার ম‌ধ্যে পাওয়া যা‌বে। বাস তামাবিল বর্ডা‌রের ইমিগ্রেশন অফিসের কাছে নামিয়ে দিবে।
* ই‌মি‌গেশনঃ-
* তামা‌বিল ই‌মি‌গেশ‌নের কাজ ( উ‌ল্লেখ্য যে, এখা‌নে কিছু ধান্দাবা‌জির স্বীকার হওয়া লা‌গে)।
* ই‌মি‌গেশন অ‌ফি‌সের রাস্তার অপর পা‌শে কাষ্টমস অ‌ফিস।
* কাষ্টম এর কাজ শেষ হ‌লে বর্ডার গে‌টে বসা বি‌জি‌বি সদস্য‌দের খাতায় নাম এ‌ন্ট্রি ক‌রে ডাউ‌কি বর্ডা‌রে প্র‌বেশ।
* ডাউ‌কি বর্ডা‌রে প্র‌বেশ ক‌রে কিছু দূর হে‌টে যে‌য়ে বাম পা‌শের উচু বি‌ল্ডিং‌য়ের ভিত‌রে ডান পা‌শে ও‌য়ে‌টিং রু‌মের সা‌থে ছোট একটা রুম তা‌দের ই‌মি‌গেশন অ‌ফিস। আর প্র‌বেশ দ্বা‌রের সা‌থেই কাষ্টমস অ‌ফিস।
* ডাউ‌কি টু শিলংঃ-
* ইমিগ্রেশ‌নের কাজ শেষ ক‌রে লোকাল গাড়িতে ডাউকি টু শিলং গেলে বাসের ভাড়া পড়বে ১৬০ রুপি। আর সুমো গাড়ি হলে ২৮০ রুপি। য‌দিও এধর‌নের লোকাল গা‌ড়ি সব সময় পাওয়া যায় না। লোকাল গাড়িতে যেতে হলে প্রথমে আপনাকে ইমিগ্রেশন পয়েন্ট থেকে ডাউকি বাজারে যেতে হবে। প্রায় ২কি.মি যেতে গাড়ি রিজার্ভ করলে ১০০ রুপি।
* ডলার/টাকা ভাঙ্গা‌নোঃ-
* ডাউ‌কি বাজা‌রের দোকান থেকে যাচাই ক‌রে টাকা ভাংগায় নিতে পা‌রেন। শিলং শহরে টাকা ভাংগালে কম রেট দি‌বে। ত‌বে ডলা‌রের রেট শিলং এ ভা‌লো দেয়।
* * ডলার প্রসং‌ঙ্গে যা না বল‌লে নয়,‌সেটা হ‌লো ব্যাংক/অনু‌মো‌দিত মা‌নি এক্স‌চেন্জ হ‌তে ১৫০ ডলার এ‌ন্ডোস ক‌রে আন‌তে হ‌বে কেননা ই‌মি‌গেশ‌নে/কাষ্টম‌সে ডলার দেখতে চাই‌বে। অন্যথায় হয়রা‌নির স্বীকার হ‌তে পা‌রেন। ডলা‌রের সা‌থে বাংলা টাকা নি‌তে পার‌বেন। কিন্তু রু‌পি এক্স‌সেপ্ট ক‌রে না।
* ‌ঘোরাঘু‌রিরঃ- * প্রথম দিনঃ-
————— * প্রথম দি‌নে সম্ভব হ‌লে ডাউকির স্পটগু‌লো একবারে ঘুরে নিতে পারলে ভাল হবে। এগু‌লো দেখার জন্য ট্যাক্সি ভাড়া কর‌তে পা‌রেন। ভাড়া নিবে ২০০০-২৫০০ রুপি। সব ঘুরায়ে শিলং নিয়ে যাবে। কথা বলে ঠিক করে নেবেন। আর সরাস‌রি শিলং গে‌লে ভাড়া পড়‌বে ১৫০০ রু‌পি। ৪ জন যে‌তে পার‌বেন। গ্রু‌পে লোক কম হ‌লে কাউ‌কে শেয়া‌রে নি‌তে পার‌বেন। আর একা হ‌লে অন্য কা‌রো সা‌থেও শেয়া‌রে যে‌তে পারেন। আমরা ডাউ‌কি বাজার হ‌তে শেয়া‌রে শিলং গি‌য়ে‌ছিলাম।
* প্রথ‌মেই দেখ‌তে পা‌বেন ডাউকি ব্রিজ,যা জাফলং জি‌রো প‌য়েন্ট হ‌তে দেখা যায়,যার মা‌ঝে কোন পিলার নেই ,ঝুলন্ত ব্রীজ। সেনাংপেডাং নদী,ওখানকার নাম উমগট রিভার (এখা‌নে বো‌টিং কর‌তে ভুল‌বেন না যেন,স্বচ্ছ পা‌নির নদী যেটা কিনা জাফলং এর সা‌থে সং‌যোগ র‌য়ে‌ছে। পো‌নে এক ঘন্টার মত সময় বো‌টিং এ লাগ‌তে পা‌রে। মা‌ঝি আপনাকে ন‌দীর মা‌ঝে একটা ছোট আইল্যা‌ন্ডে নি‌য়ে যা‌বে। দুই পাশে পাথ‌রের পাহাড় আর নীল রং‌য়ের স্বচ্ছ পা‌নি। এ‌কে বা‌রে পা‌নির তলা পর্যন্ত নজর দি‌তে ভুল‌বেন না। পাথ‌রের ছোট আইল্যা‌ন্ডে একটু সেল‌ফি। তারপর চ‌লে আসুন। ও হ্যা, মা‌ঝির সা‌থে ভাড়াটা চু‌কি‌য়ে নি‌বেন। খেয়াল রাখ‌বেন আপনার ক্যা‌বের ড্রাইভার এখা‌নে একটা মোটা অং‌কের ক‌মিশন ব‌সি‌য়ে দি‌তে পা‌রে। ট্যা‌ক্সি হ‌তে নে‌মে কা‌রো সা‌থে ভাড়া আ‌লোচনা না ক‌রে সি‌ড়ি বে‌য়ে নি‌চে নে‌মে মা‌ঝির সা‌থে ভাড়া মিটা‌বেন। চেষ্টা কর‌বেন ৪০০‌-৫০০ রু‌পির ম‌ধ্যে কন্ট্রাক্ট করার। এ ব্যাপা‌রে ড্রাইভা‌রের কোন সহ‌যোগীতা নি‌বেন না। আ‌মি বিষয়টা বুজ‌তে না পারায় ৭০০ রু‌পি‌তে ঠিক ক‌রে‌ছিলাম।
* তারপর, উম‌ক্রেম ফলস প‌থেই দেখ‌তে পা‌বেন,‌বোর‌হিল ফলস,এটা বাংলা‌দে‌শ হ‌তেও দেখা যায়। ভা‌লো লাগার মত একটা ঝর্না,যার বিকট গর্জন আপনা‌কে বি‌মো‌হিত কর‌বে। লিভিং রুট ব্রিজ,‌নোও‌য়েট ভিউ প‌য়েন্ট,ব্যালা‌ন্সিং রক,স্কাই ভিউ প‌য়েন্ট,মও‌লিংনং ভি‌লেজ,এ‌শিয়ার ম‌ধ্যে সব‌চে‌য়ে প‌রিচ্ছন্ন গ্রাম। এগুলা সবই ডাউকির দিকে। তাই একবারে যদি সেদিন ঘুরে নিয়ে পারেন তাহলে ভাল হবে। অন্যথায় আসার দিন দেখ‌তে পা‌রেন। আ‌মি আসার দিন দে‌খে‌ছিলাম। এরপর শিলং পৌছান। হো‌টেল ঠিক করুন আর মেঘালয় ট্যু‌রিজ‌মের অ‌ফি‌সে যে‌য়ে প্যা‌কেজ নি‌য়ে নিতে পা‌রেন।
* এরপর দিন চেরাপুঞ্জি যান।
———————————- * মাউডক ভিউ প‌য়েন্ট,সেভেন সিস্টার ফলস্ (অ‌নেক সময় সাতটা ফলস এক সা‌থে দেখা যায় না আর রাস্তার বিপরী‌তে ম‌নোরম দৃ‌শ্যের নহর র‌য়ে‌ছে),আরওয়া/মাওসমাই ক্যাভ,ইকো পার্ক,‌নোহ কা‌লিকাই ফলস এবং আরওকাবা ফলস(দুইটাই অদ্ভুদ সুন্দর ফলস)। এগু‌লো আপনি ট্যুরিস্ট কোম্পানীর বাসে গেলে ওরাই সব দেখাবে। পুলিশ বাজারের ওখানে মেঘালয় ট্যু‌রিজম এজেন্সি আছে। Shilong center point যে‌য়ে যে কাউ‌কে বল‌লে চি‌নি‌য়ে দি‌বে। বিকাল ৫ টা পর্যন্ত ঘুরাবে। খরচ পড়‌বে জন প্র‌তি ৩৫০ রু‌পি ক‌রে। সন্ধ্যা ৭ টা পর্যন্ত অ‌ফিস খোলা থা‌কে। আ‌গের দি‌নে প্যা‌কেজ বু‌কিং দি‌তে হ‌বে। ২৭ জনের ক্যাপা‌সি‌টি প্র‌তি বা‌সে। লোক কম হ‌লে ১৫ জ‌নেরও ছোট বাস আ‌ছে। অ‌নেক সময় ট্যু‌রিষ্ট কম থাক‌লে ওরা প্রোগ্রাম কর‌তে পা‌রে না। এ জন্য আ‌গের দি‌নে প্যা‌কেজ বু‌কিং দি‌লে সব জান‌তে পার‌বেন।
* বিকালের পর সব ট্যুরিস্ট স্পট গুলা বন্ধ হ‌য়ে যায়। দোকান পাট গুলা ঘুরে দেখতে পারেন। বিশাল সেন্টার এ শপিং করতে পারেন। মেঘালয় ট্যু‌রিজ‌মের একটু সাম‌নে গোয়াহা‌টি যাওয়ার বাস স্ট্যান্ড এর সামনে গেলে বিশাল শ‌পিং সেন্টার দেখ‌তে পা‌বেন। ফুট মা‌র্কে‌টে কিছু কিন‌তে চাই‌লে একট‌ু যাচাই ক‌রে কিন‌বেন আর যা দাম বল‌বে তার অ‌র্ধেক দাম বল‌বেন। ত‌বে এখা‌নেও অ‌নেক কিছু ফিক্সড প্রাই‌সে বিক্রয় হয়।
* তৃতীয় দিনঃ শিলং শহর ঘুরবেন।
——————————- * মেঘালয় ট্যু‌রিজ‌মের মাধ্য‌মে গে‌লে খরচ পড়‌বে জন প্র‌তি ৩০০ রু‌পি ক‌রে। ট্যু‌রিজ‌মের মাধ্য‌মে না যে‌তে চাই‌লে একটা ট্যা‌ক্সি ক্যাব রিজার্ভ ক‌রে নি‌তে পা‌রেন। ভাড়া যাচাই ক‌রে নি‌বেন।
* ‌লে‌ডি হায়দা‌রি পার্ক, এ‌টি গোটা ভারত ব‌র্ষের প‌রিচ্ছন্ন পার্কগু‌লোর ম‌ধ্যে অন্যতম , উ‌মিয়াম লেক,এ‌টি আ‌র্টি‌ফি‌শিয়াল লেক,এখা‌নে বো‌টিং এর ব্যবস্থা আ‌ছে। এ‌লিফ্যান্ট ফলস, এটা অত্যা‌ধিক আকর্ষনীয় একটা ফলস । আপনার মন অদ্ভুদ একটা আন‌ন্দে মে‌তে উঠ‌বে। একটা ঝর্নায় তিন‌টি স্ত‌রে বিভক্ত হ‌য়ে গে‌ছে। মা‌ঝে একটা ব্রীজ, অ‌নেকগু‌লো সি‌ড়ি বে‌য়ে অ‌নেকটা নি‌চে নাম‌তে হ‌বে। ক্লান্ত শ্রান্ত শরীর,তবুও যখন উপ‌রের দি‌কে তাকা‌বেন প্রাকৃ‌তিক ম‌নোরম দৃশ্য দে‌খে আপনার সব ক্লা‌ন্তি মুহু‌র্তেই ম্লান হ‌য়ে যা‌বে। আমার কা‌ছে অসম্ভব ভা‌লো লে‌গে‌ছিল। গলফ মাঠ,ওয়ার্ডসলেক,এটা শহ‌রের ম‌ধ্যেই। এখা‌নে বো‌টিং এর মজাই আলাদা। অসংখ্য নারী পুরুষ লাইফ জ্যা‌কেট প‌রিধান ক‌রে ম‌নের সু‌খে বো‌টিং কর‌ছেন। এগু‌লো ছাড়াও দেখার মত শিলং পিক(বাংলা‌দে‌শি‌দের জন্য নয়),ষ্টেট মিউজিয়াম,ক্যা‌থেল‌ডিক খ্রীষ্টান চার্চ র‌য়ে‌ছে।
* এগু‌লো স্পট ঘুরার পর আপনার ম‌নের মত ক‌রে মা‌র্কেট কর‌তে পা‌রেন। আমি শহরে যতটা সম্ভব ঘু‌রে‌ছি। তিন দিনেই হয়ে যায়। এরপরের দিন বেক করতে পা‌রেন আর প্রথম দিন ডাউ‌কির স্পটগু‌লো না দেখ‌লে আসার দিন দে‌খে নিন। ভাড়া নিবে ২০০০-২৫০০ রুপি। আমরা ২২০০ রু‌পি‌তে ঠিক ক‌রে‌ছিলাম। সব ঘুরায়ে ডাউ‌কি বর্ডা‌রে না‌মি‌য়ে দি‌য়ে‌ছিল। ডাউ‌কি বর্ডার ৫:৩০ ই‌ন্ডিয়ান সময় আর তামা‌বিল বাংলা সময় ৬ টা পর্যন্ত খোলা থা‌কে।
* এই কয় দিন থাকা,খাওয়া,‌ঘোরাঘু‌রি,যাতায়াত,এ‌ন্ট্রি টি‌কিট,সব মিলে কেনাকাটা বা‌দে জনপ্র‌তি — হাজার খরচ হ‌য়ে‌ছিল।
* মেঘাল‌য়ে আ‌রো কিছু আকর্ষনীয় স্পট র‌য়ে‌ছে। সম্ভব হ‌লে আপনারা সেগু‌লোও দে‌খে আস‌তে পা‌রেন। আর যারা বে‌শি এড‌ভেঞ্চারার তারা আ‌রো ক‌য়েক‌ দিন সময় বা‌ড়ি‌য়ে Mawsynram,Nariang,ডাবল ডেকার রুট ব্রীজ,ক্রাংসু‌রি ফলসসহ মন জুড়া‌নো আ‌রো অ‌নেক সুন্দর সুন্দর প্লেজ দেখ‌তে পা‌রেন। মেঘালয় রা‌জ্যের পা‌শেই আসামের রাজধানী গোয়াহা‌টি। ভার‌তের কামরুখ কামাক্ষ্যা এই গোয়াহা‌টি‌তেই অব‌স্থিত।
* মেঘালয় সম্প‌র্কে এইভা‌বে বর্ণনা করা আর বাস্ত‌বে দেখার ম‌ধ্যে অনেক ব্যবধান। যা যা দেখেছি তা বর্ণনা করে বোঝা‌নো অসম্ভব,সৌন্দর্য এরকমই I এবার দেখার পালাটা আপনার,ভালো লাগাটাও আপনার।
# এক নজ‌রেঃ দর্শনীয় স্থানসমুহঃ
—————————————— # ১ম দিন/‌শে‌ষের দিনঃ
* ডাউকি ঝুলন্ত ব্রীজ * সেনাংপেডাং নদী(উমগট) * উম‌ক্রেম ফলস * বোর‌হিল ফলস * লিভিং রুট ব্রিজ * নোও‌য়েট ভিউ প‌য়েন্ট * ব্যালা‌ন্সিং রক * স্কাই ভিউ প‌য়েন্ট * মও‌লিংনং ভি‌লেজ।
# ২য় দিনঃ
———— * চেরাপুঞ্জি ট্যুর।
———— * মাউডক ভিউ প‌য়েন্ট,* সেভেন সিস্টার ফলস্, * আরওয়া/মাওসমাই ক্যাভ * ইকো পার্ক * নোহ কা‌লিকাই ফলস * আরওকাবা ফলস।
# ৩য় দিনঃ
———— * শিলং শহর ঘুরবেন।
———— * ‌লে‌ডি হায়দা‌রি পার্ক,* উ‌মিয়াম লেক,* এ‌লিফ্যান্ট ফলস, * গলফ মাঠ,* ওয়ার্ডসলেক, এগু‌লো ছাড়াও দেখার মত * শিলং পিক,
* ষ্টেট মিউজিয়াম,* ক্যা‌থেল‌ডিক খ্রীষ্টান চার্চ র‌য়ে‌ছে।
* থাকার হো‌টেলঃ
——————- * হোটেল দি জারা রেসিডেন্সি * অ‌তি‌থি গেষ্ট হাউজ * আশু‌তোশ ইন * এমবা‌সি হো‌টেল * হিল ষ্টার(‌নিম্ম মা‌নের)।
* ভাত খাওয়ার হোটেলঃ
———————– * হো‌টেল সা‌ভেরা * পু‌লিশ বাজার হো‌টেল * সুরুচি।
* সিম কেনাঃ –
————–* ‌সেন্টার প‌য়ে‌ন্টের সাম‌নে ছোট একটা দোকান আ‌ছে,‌যেখা‌নে ডাটাসহ সিম কিন‌তে পার‌বেন।
** সাথে যা রাখ‌তে হবেঃ
* শিলং ও চেরাপুঞ্জি ঠাণ্ডা হওয়ায় হালকা শীতের কাপড়।
* বৃষ্টি থেকে নিরাপদ থাকতে ছাতা/রেইনকোট।
* পাহাড়ি পথে হাটার জন্য কেডস।
* রোদ থেকে নিরাপদ থাকতে সানগ্লাস,সানক্যাপ।
* বাইনোকুলার,ক্যামেরা।
* টুথপেস্ট, টুথব্রাশ, সাবান,শ্যাম্পু,তাওয়েল,স্লিপার।
* পাওয়ার ব্যাংক,সেল‌ফি ষ্টিক।
* প্রয়োজনীয় কিছু ওষুধ যেমন প্যারাসিটামল,মেট্রোনিডাজল, এসিডিটির যেকোন ওষুধ,স্যালাইন,ফার্স্ট এইড ব্যান্ডেজ ইত্যা‌দি সা‌থে নি‌তে পা‌রেন। ।
* পাসপোর্ট ও‌রি‌জিনাল ও ফ‌টোক‌পি স‌ঙ্গে রাখ‌বেন।
‌বিঃ দ্রঃ-
———- * আমরা যে যেখা‌নেই যাব অপ্রয়োজনীয় জিনিষ একটা নির্দিষ্ট জায়গায় ফেলব। নিজের দেশ এবং অন্য যে দেশেই যাব সব জায়গা প‌রিষ্কার-পরিচ্ছন্ন রাখার চেষ্টা করব।
‌টিও‌বি‌তে আমার বা‌লি ভ্রম‌নের পোষ্টঃhttps://m.facebook.com/groups/22012931789?view=permalink&id=10155577387716790
💙💚❤ সবার ভ্রমন সুন্দর স্বার্থক হোক।👌👌👌
Engr Faruk Hosain